**Pályázati kiírás egyetemi lelkész pozíciók betöltésére**

A Károli Gáspár Református Egyetem pályázatot hirdet egyetemi lelkészi pozíció betöltésére egy Tiszteletes Úr és egy Tiszteletes Asszony számára.

**Az elvégzendő feladatok, munkakör:**

Tiszteletes Úr elsősorban a hallgatói közösség építésének feladatával lenne megbízva, Igei és egyéb közösségi alkalmak megtartása lenne a feladata a BTK, ÁJK, SZEK TFK Budapesti képzésben részt vevő hallgatóink számára.

A Tiszteletes Asszonytól elvárt feladatok a Tiszteletes Úrral való együttműködésen túl a HTK-n a spiritualitási feladatok ellátása a HTK spirituálisával együttműködésében, valamint lelki élet szervezése és gondozása.

Amennyiben szükséges, szolgálati lakást a HTK Kollégiumának felépülése után tudunk biztosítani.

A munka kezdés ideje: 2019. szeptember 1. teljes munkaidőben.

A felkínált bruttó munkabér: 240.000 Ft.

**Követelmények:**

* pályázati anyag benyújtása
* Önéletrajz
* motivációs levél
* három éves munkaterv, amely tartalmazza az egyetemen végzendő munkájáról szóló elképzeléseit.
* az ígéretes pályázóknak részt kell venniük egy kiscsoportos vezetési gyakorlaton a Budapesti Egyetemi Gyülekezetben.

**A pályázatra való jelentkezés feltételei:**

* legyen felszentelt református lelkész legalább két év gyülekezeti gyakorlattal;
* református identitással, de egyben ökumenikus nyitottsággal rendelkezzen (tekintettel arra, hogy más felekezetű vagy éppen felekezeteken kívüli hallgatóink is vannak);
* magas szintű kommunikációs készség;
* megfelelő nyittottság vallási, etikai, társadalmi kérdések iránt;
* esperesi ajánlás;
* kommunikációképes idegen nyelvtudás;
* jó szervező és kapcsolatteremtő készség;
* kellő nyitottság mások véleményével szemben;
* készség a kötött és kötetlen formákban való munkára, egyéni és közösségi találkozásokra;
* kooperációs készség más református egyetemi lelkészséggel és más felekezetű egyetemi lelkészséggel is;
* lelkigondozói affinitás (amennyiben van ennek egyházi képzőhelyen szerzett szakirányú igazolása);
* az egyetemi gyülekezet tagjainak saját gyülekezetük megtalálásának (visszatagológás) elősegítése;
* kész képviselni az egyetem vezetésének lelkiségét is.

**A pályázatokat az alábbi címre várjuk:** elektronikusan: rektorhelyettes@kre.hu**;** postai úton: Károli Gáspár Református Egyetem, Rektori Hivatal, 1091 Budapest, Kálvin tér 9. A borítékra kérjük, írják rá: Egyetemi lelkészi pályázat. A pályázatok beadási határideje **2019. június 20**.

**Pályázati adatlap egyetemi lelkész pozíciók betöltésére**

|  |  |
| --- | --- |
| **Név:** |  |
| **Születési dátum, hely:** |  |
| **Elérhetőség (tel., e-mail):** |  |
| **Jelenlegi munkahely:** |  |
| ***Munkatapasztalat:*** |  |
| ***Egyéb kompetenciák :*** |  |

**Budapest, 2019. ………………………**

|  |
| --- |
| **aláírás** |